Lav et referat af nedenstående tekst:

Tekst:
Hussalget steg markant over næsten hele landet sidste år. Kun i fire kommuner var der færre hushandler end i 2014, viser en årsopgørelse over 2015 fra Boligsiden.dk. Der var godt gang i bolighandlerne i 2015, hvor over 42.000 villaer og rækkehuse skiftede ejer. 93 kommuner havde flere hushandler end i 2014, og en enkelt kommune fik solgt præcist samme antal huse som året før. Kun fire kommuner oplevede en nedgang i antallet af hushandler fra 2014 til 2015. Heraf var den ene Frederiksberg Kommune, der ellers har haft fuld fart på boligmarkedet de senere år. - Det stigende antal handler i 2015 har været en landsdækkende succes. Langt de fleste kommuner har haft en tocifret procentuel fremgang i hushandlerne det seneste år, og højdespringerne er fordelt over hele landet”, siger Birgit Daetz, der er kommunikationsdirektør for Boligsiden.dk, og fortsætter: - Den lave rente i begyndelsen af 2015 satte gang i en lavine af bolighandler, men antallet af handler fortsatte på næsten samme niveau også i andet halvår af 2015, selvom renten steg. Ikke flere rådne bananer Især Region Syddanmark og Region Sjælland har haft et forrygende år på boligmarkedet. Seks ud af de 10 kommuner med størst fremgang i antallet af hushandler i 2015 ligger i netop de to regioner. Det er kommuner som Greve, Fredericia, Odsherred og Holbæk, der har været flyvende i 2015. Her er salget af villaer og rækkehuse steget med helt op til 47 procent fra 2014 til 2015. - Både Region Syddanmark og Region Sjælland har klaret sig virkelig godt i 2015. Selv kommuner som Tønder og Sønderborg, hvor salget tidligere er gået trægt, har haft fremgang i antallet af handler på 10 og 18 procent. Der er kommet nye frugter i skålen, og det er ikke længere passende at tale om rådne bananer, siger Birgit Daetz. Top 10 – størst fremgang i handler (villa/rækkehus) 2014-2015 Greve: 46,6 % Læsø: 46,2 % Glostrup: 45,3 % Syddjurs: 42,0 % Gribskov: 42,0 % Fredericia: 39,7 % Odsherred: 36,9 % Holbæk: 36,8 % Middelfart: 33,3 % Sorø: 32,9 %

Referat:
Læsø Kommune er nummer to på listen over de kommuner, hvor salget af huse er gået mest frem. Slut med den rådne banan, siger ekspert.